**Formål**

Samarbeidsavtalen skal sikre at sensur av sluttvurderinger, klagebehandling og sensorhonorar mellom de maritime fagskolene som er involvert, blir gjennomført i henhold til lokale og nasjonale forskrifter.

**Hjemmel**

Denne avtalen baserer seg på interne retningslinjer for vurderingsordninger samt QP723 Prosedyre for sensur, sluttvurdering, klagebehandling og fusk.

**Ansvar**

Ansvarlige for gjennomføring er avdelingsleder, faglærer samt studie- og driftsadministrasjonen.

**Målgruppe**

Samarbeidsavtalen gjelder avdelingsledere og faglærere ved alle involverte fagskoler, samt studie- og driftsadministrasjonen ved FVT.

**Beskrivelse**

Rollen til hver fagskole defineres i tabellen og klargjøres gjennom hele denne sluttvurderingsprosessen.

* Fagskolen som avholder sluttvurdering (eksamen), heretter kalt "FVT".
* Fagskolen som skal godkjenne og sensurere sluttvurderinger, heretter kalt "Fagskole B".
* Fagskolen som skal bli koblet inn i tilfelle klage på resultat til sluttvurdering av student(er), heretter kalt "Fagskole C".

Partene har avtalt å samarbeide om gjennomføring av sluttvurdering, herunder godkjenning av oppgaver og sensurering / klagesensurering av besvarelser, for å sikre kvalitet og nøytral vurdering. Partene skal utveksle sensorer og fagpersoner, under forutsetning av at disse oppfyller gjeldende kvalifikasjonskrav i henhold til relevante forskrifter (internt og ekstern).

|  |  |  |
| --- | --- | --- |
| Skolen gjennomfører sluttvurdering | Fagskolen som skal godkjenne og sensurere | Fagskolen som tar seg av klager |
| FVT | Fagskole B | Fagskole C |

**Avtaleperioden**

Avtalen gjelder fra [Startdato] til [Sluttdato], med mulighet for forlengelse ved gjensidig enighet.

**Partenes ansvar:**

Fagskolen FVT:

* Skal sørge for at all informasjon om lokale retningslinjer for sluttvurderingsordninger ved FVT er tilgjengelig. Dette må inkludere vurderingsform, vurderingskriterier og relevante tidsfrister.
* Sensorhonorar skal være avtalt og kjent for begge parter før sensurarbeidet påbegynnes.
* Har ansvar for å sørge for at oppgavene er utarbeidet i tråd med gjeldende læreplaner.
* Skal sende oppgavene til godkjenning hos sensor fra Fagskole B.
* Skal være tilgjengelig for kommunikasjon vedrørende oppgavene og besvarelser.
* Last opp oppgavene, veiledning og tilhørende dokumenter i Wiseflow eller annet relevant system innen de avtalte tidsfrister.

Fagskole B:

* Skal bidra med kvalifiserte sensorer til å vurdere oppgavene fra FVT.
* Skal gjennomføre sensurering i tråd med gjeldende forskrifter og retningslinjer for vurdering.
* Sørge for å returnere sensurresultater innen de fastsatte tidsfristene.
* Skal varsle FVT snarest mulig i tilfelle sykdom eller annet forfall som hindrer sensurarbeidet, og dersom mulig finne et sensoralternativ.

Fagskole C:

* Skal bidra med kvalifiserte sensorer i tilfelle behov for klage på sluttvurderingsresultat fra studenter til FVT.
* Skal gjennomføre klagesensurering i tråd med gjeldende forskrifter og retningslinjer for vurdering.
* Sørge for å returnere sensurresultater innen de fastsatte tidsfristene.
* Skal varsle FVT snarest mulig i tilfelle sykdom eller annet forfall som hindrer sensurarbeidet, og dersom mulig finne et sensoralternativ.

**Kvalifikasjonskrav for sensorer / klagesensor**

Partene forplikter seg til å utnevne sensorer som oppfyller forskriftenes krav.

Sensorene må ha følgende kvalifikasjoner:

* Relevant utdanning på minimum på dekksoffisers ledelsesnivå (har hatt minst D3) for konvensjonsfag og tilsvarende innen det aktuelle fagområdet for støttefag.
* Pedagogisk kompetanse eller tilstrekkelig erfaring med undervisning og vurdering.
* Kjennskap til fagskolens regelverk for vurdering og sensurering.

**Gjennomføring av sensorarbeid**

* Sensorene fra hver fagskole skal være uavhengige i sin vurdering av besvarelser.
* Begge parter skal sikre at vurderingen er rettferdig og i tråd med retningslinjer for sluttvurdering.

**Sjekkliste for kvalifikasjonsgodkjenning av sensorer**

Avdelingsleder ved skolen som stiller sensor/ klagesensor skal kontrollere at alle sensorer oppfyller kvalifikasjonskravene. Følgende sjekkliste skal benyttes:

|  |  |  |
| --- | --- | --- |
| **Sjekkpunktliste** | **Godkjent (Ja/Nei)** | **Kommentar** |
| 1. Sensor har relevant utdanning |  |  |
| 1. Sensor har erfaring med vurdering |  |  |
| 1. Sensor kjenner til forskrifter (karakter setting og klage muligheter og etc.) |  |  |
| 1. Sensor er habil og uavhengig |  |  |
| 1. Dokumentasjon på kvalifikasjoner fremvist |  |  |

Avdelingsleder ved fagskoler som er ansvarlig for sensur og klagesensur skal sikre at sjekklisten er fullført og signert før sensorarbeidet påbegynnes.

**Honorar og godtgjøring**

* Honorar for skriftlig sluttvurdering vil bli utbetalt i henhold til FVT Honorarskjema for sensur skriftlig vurdering, mens honorar for muntlig høring vil bli utbetalt i henhold til Sensur honorarskjema: muntlig høring.
* Skolen som holder sluttvurdering (FVT) har ansvar for å sende informasjon om sensorhonoraret til begge fagskoler i god tid før oppdraget starter.

**Administrasjon av sluttvurderinger via Wiseflow**

* Oppgaver, veiledninger og øvrige dokumenter lastes opp i Wiseflow i henhold til de avtalte tidsfrister.

**Håndtering av sykdom eller forfall**

* Dersom en sensor fra Fagskole B er syk eller på annen måte forhindret fra å utføre sitt arbeid, skal Fagskole B umiddelbart varsle FVT.
* Fagskole B forplikter seg til å finne et egnet alternativ innen rimelig tid, slik at sensureringen ikke blir forsinket.

**Tvisteløsning**

Eventuelle uenigheter om tolkningen eller oppfyllelsen av denne avtalen skal først søkes løst gjennom forhandlinger mellom partene.

**Avtalens oppsigelse**

Denne avtalen kan sies opp av en av partene med en skriftlig oppsigelsesfrist på tre måneder.

Avtalen er undertegnet av begge parter og trer i kraft ved signering.

[Sted], [Dato]

For **FVT**: For **Fagskole B**: For **Fagskole C**:

[Navn, Tittel] [Navn, Tittel] [Navn, Tittel]

(Signatur) (Signatur) (Signatur

Kryssreferanser

|  |  |
| --- | --- |
| [D00183](https://fagskolenvt-public.dkhosting.no/docs/pub/dok00183.htm) | [Retningslinjer for vurderingsordninger ved Fagskolen Vestfold og Telemark](https://fagskolenvt-public.dkhosting.no/docs/pub/dok00183.htm) |
| [D00270](https://fagskolenvt-public.dkhosting.no/docs/pub/dok00270.htm) | [QP722L Prosedyre for evaluering av studenter på Maritim utdanning](https://fagskolenvt-public.dkhosting.no/docs/pub/dok00270.htm) |

Eksterne referanser

|  |
| --- |
|  |